

**Ο ΚΟΑ συγχαίρει τον Γιώργο Χριστοφόρου**

Τεράστια επιτυχία για τον μηχανοκίνητο αθλητισμό από τον Γιώργο Χριστοφόρου, ο οποίος κέρδισε τον αγώνα του Ευρωπαϊκού Πρωταθλήματος Drift Kings Europe που διεξήχθη στη Γαλλία. Ο Κύπριος πρωταθλητής πλαγιολίσθησης έχει ξεκινήσει δυναμικά και με δύο νίκες σε τρεις αγώνες προηγείται στη βαθμολογία του Ευρωπαϊκού Πρωταθλήματος Drift 2023.

Ο Κυπριακός Οργανισμός Αθλητισμού συγχαίρει τον Γιώργο Χριστοφόρου, την Κυπριακή Ομοσπονδία Αυτοκινήτου και την οικογένεια του που τον στηρίζει. Καλή επιτυχία και στη συνέχεια του Πρωταθλήματος.